Ericu950/Stoicheia-meter-silver huggingface dataset:
Οὐ γὰρ διὰ τῆς κατὰ νόμον περιτομῆς , τουτέστι , τῆς κατὰ σάρκα καὶ αἰσθητῆς ἀπελήλαται θάνατος , ἀλλὰ διὰ τῆς ἐν Χριστῷ , διὰ πνεύματος , ἣν ἐνήργηκεν ἐν τῷ πρωτοτόκῳ καὶ νέῳ λαῷ , καὶ τῷ παροίκῳ μὲν ἐπὶ γῆς , ἐπιγραφομένῳ δὲ πάλιν τῆς ἄνω καὶ οὐρανικῆς ·
ἣν ἡ νοητὴ Σεπφώρα , τουτ έστιν ἡ Ἐκκλησία , ἡ ἐκ Μαδιάμ τε καὶ ἐξ ἐθνῶν , περιτέτμηκε ψήφῳ .
τύπος δ ἂν εἴη καὶ αὕτη τοῦ πνεύματος , διά τοι τὸ παναλκές τε καὶ ἄθραυστον , καὶ μὴν ὅτι καὶ ἐκ πέτρας 0 .
χριστοῦ γὰρ τὸ πνεῦμα 0 ·
πέτρα δὲ ὁ Χριστὸς , καθὰ καὶ ὁ σοφὸς γράφει Παῦλος 0 .
ἰστέον δὲ ὅτι καὶ ὁ μετὰ Μωσέα πάλαι γενόμενος Ἰησοῦς , μαχαίραις πετρίναις περιέτεμε τοὺς υἱοὺς Ἰσραὴλ , τὴν ἀχειροποίητον ἐν Χριστῷ διὰ περιτομὴν αἰνιγματωδῶς ἡμῖν σημαίνων , ὑφ ἢν καὶ ἡττᾶται θάνατος , ἥπερ ἐστὶν ἡ νοητὴ τῆς κακίας περιτομὴ , φαυλότητός τε καὶ ἡδονῶν ἀπόθεσις .
περὶ γὰρ τῆς κατὰ σάρκα περιτομῆς , ὁ θεῖος ἡμῖν γράφει Παῦλος ·
ἡ περιτομὴ οὐδέν ἐστι .
σοφὸς δὲ ἡμῖν καὶ ἱερὸς ἀνακέκραγε λόγος ·
περιτμήθητε τῷ Χριστῷ , δι οὗ καὶ μεθ οὗ τῷ Θεῷ καὶ Πατρὶ ἡ δόξα , σὺν ἁγίῳ Πνεύματι εἰς τοὺς αἰῶνας τῶν αἰώνων 0 .
Εἰσέλθετε διὰ τῆς στενῆς πύλης , τοῖς ἑαυτοῦ φίλοις ἐπεφώνει Χριστός ·
στενὴν μὲν , οἶμαι , πύλην καὶ τεθλιμμένην εἰσβολὴν τὸ τληπαθὲς ὀνομάζων , καὶ τὴν τοῦ λόγου παντὸς ἀξίαν ὑπομονὴν , καθ ἣν ἂν γένοιτο καὶ μάλα πλουσίως τὸ εὐδοκιμεῖν δύνασθαι τοῖς τὰ ἄνω φρονεῖν ᾑρημένοις , καταφαιδρύνεσθαί τε γυμνάσμασι τοῖς εἰς εὐψυχίαν καὶ ἀρετήν 0 .
ὥσπερ γὰρ τὸ ἀριστεύειν ἐν μάχαις , τῇ τοῦ ὁπλιτεύοντος εὐανδρίᾳ μαρτυρεῖ 0 ·
οὕτω τὸν εὐσθενῆ καὶ γενναῖον , εἴς γε τὸ δύνασθαι , φημὶ , τὴν ἁνδάνουσαν τῷ Θεῷ ἀρετὴν κατορθοῦν , λαμπρὸν , καὶ περιφανῆ , καὶ παντὸς ἐπαίνου μεμεστωμένον ἀποφήνειεν ἂν τὸ εὖ μάλα δύνασθαι διενεγκεῖν τοὺς ἐκ τοῦ πειράζεσθαι πόνους .
καὶ γοῦν τοῦ Σωτῆρος ὁ μαθητὴς , ὅτι πάντη τε καὶ πάντως ὁ τοιοῦτος ἀπόβλεπτος ἔσται , πεπληροφόρηκε λέγων ·
μακάριος ἄνθρωπος ὃς ὑπομείνῃ πειρασμὸν , ὅτι δόκιμος γενόμενος , λήψεται τὸν στέφανον τῆς ζωῆς .
Οἱ δὲ δὴ πρὸς τοῦτο λοιπὸν εὐσθενείας ἐληλακότες , καὶ τὴν οὔτω περιφανῆ δόξαν ἀράμενοι λέγουσιν , ὅτι Ἐδοκίμασας ἡμᾶς , ὁ Θεὸς , ἐπύρωσας ἡμᾶς , ὡς πυροῦται τὸ ἀργύριον .
ἔθου θλίψεις ἐπὶ τὸν νῶτον ἡμῶν .
διήλθομεν διὰ πυρὸς καὶ ὕδατος , ἐδοκίμασας ἡμᾶς εἰς ἀνάψυξιν .
ἐκτελευτᾷ γὰρ ὁ πόνος εἰς τρυφὴν , καὶ ἀνευρύνουσιν αἱ θλίψεις τοῖς ἀθλοῦσι γενναίως τὴν εὐθεῖαν ὁδόν .
Οἶδε μὲν τὰ πάντα πρὶν γενέσεως αὐτῶν ὁ τῶν κρυπτῶν γνώστης , τουτέστι Θεός  Γυμνὰ γὰρ αὐτῷ τὰ πάντα καὶ τετραχηλισμένα  0 ·
περιμένει δὲ τῶν πραγμάτων τὸ πέρας , καὶ τὸ τῶν πειραζομένων κατὰ καιροὺς εὐσθενές ·
ἵνα μὲν φαίνοιντο μὴ μόνον αὐτῷ κατὰ πρόγνωσιν ἄξιοι γερῶν , κατακροτοῖεν δὲ μᾶλλον ὡς ἠριστευκότας , καὶ διὰ πραγμάτων αὐτῶν ἐπ ἀρετῇ μεμαρτυρημένους , ἄγγελοί τε καὶ ἄνθρωποι 0 .
διὰ τοῦτο καὶ ὁ μακάριος Παῦλος περὶ αὐτοῦ τε καὶ τῶν ἄλλων ἁγίων φησὶν , ὡς ἠθληκότων εὖ μάλα καὶ νενικηκότων , ὅτι Θέατρον ἐγενήθησαν τῷ κόσμῳ καὶ ἀγγέλοις καὶ ἀνθρώποις .
δοκιμάζεται τοίνυν πολυτρόπως ὁ Ἰσραὴλ , ἵνα κ ἂν εἰ φαίνοιτο νοσῶν ἔτι τὸ ἄναλκι , θαυμάζοιτο μὲν ἐπὶ πολλῇ λίαν ἡμερότητι Θεὸς , πλημμελοῦντας ἀνεχόμενος ·
σκιαγραφοῖτο δὲ μᾶλλον ἡμῖν ἐφ ἑκάστῳ τῶν συμβεβηκότων τὸ μυστήριον .
ἄρτι μὲν οὖν τὸν ἐπί τε τῇ ὀρτυγομήτρᾳ καὶ μέντοι καὶ τῷ μάννα διαπεράσαντες λόγον , οὐ μετρίως κατηῤῥωστηκότα τὸ ἀδρανὲς καὶ φιλήδονον διεδείκνυμεν τὸν Ἰσραήλ .
ἀλλ ἰδοὺ πάλιν καὶ οὐκ εἰς μακρὰν παροτρύνων ὁρᾶται .
γέγραπται γὰρ οὕτω πάλιν ·
καὶ ἀπῆρε πᾶσα ἡ συναγωγὴ υἱῶν Ἰσραὴλ ἐκ τῆς ἐρήμου Σὶν , κατὰ παρεμβολὰς αὐτῶν διὰ ῥήματος Κυρίου , καὶ παρενέβαλον ἐν Ῥαφιδεῖν ·
οὐκ ἦν δὲ ὕδωρ τῷ λαῷ πιεῖν .
καὶ ἐλοιδορεῖτο ὁ λαὸς πρὸς Μωσῆν λέγοντες ·
δὸς ἡμῖν ὕδωρ , ἵνα πίωμεν .
καὶ εἶπεν αὐτοῖς Μωσῆς ·
τί λοιδορεῖσθέ μοι ;
καὶ τί πειράζετε Κύριον ;
ἐδίψησε δὲ λαὸς ὕδατι ἐκεῖ , καὶ ἐγόγγυζεν ὁ λαὸς ἐπὶ Μωσῆν λέγοντες ·
ἵνα τί τοῦτο ἀνεβίβασας ἡμᾶς ἐξ Αἰγύπτου , ἀποκτεῖναι ἡμᾶς καὶ τὰ τέκνα ἡμῶν , καὶ τὰ κτήνη ἡμῶν τῷ δίψει ;
ἐβόησε δὲ Μωσῆς πρὸς Κύριον , λέγων ·
τί ποιήσω τῷ λαῷ τούτῳ ;
ἔτι μικρὸν καὶ καταλιθοβολήσουσί με .
καὶ εἶπε Κύριος πρὸς Μωσῆν ·
προπορεύου τοῦ λαοῦ τούτου .
λαβὲ δὲ μετὰ σεαυτοῦ ἀπὸ τῶν πρεσβυτέρων τοῦ λαοῦ , καὶ τὴν ῥάβδον ἐν ᾗ ἐπάταξας τὸν ποταμὸν , λαβὲ ἐν τῇ χειρί σου , καὶ πορεύου .
ἰδοὺ ἐγὼ ἕστηκα ἐκεῖ πρὸ τοῦ ἐλθεῖν ἐπὶ τῆς πέτρας ἐν Χωρήβ .
καὶ πατάξεις τὴν πέτραν , καὶ ἐξελεύσεται ὕδωρ ἐξ αὐτῆς , καὶ πίεται ὁ λαός μου .
ἐποίησε δὲ Μωσῆς οὕτως ἐναντίον τῶν υἱῶν Ἰσραὴλ , καὶ ἐπωνόμασε τὸ ὄνομα τοῦ τόπου ἐκείνου , Πειρασμὸν καὶ λοιδόρησιν , διὰ τὴν λοιδόρησιν τῶν υἱῶν Ἰσραὴλ , καὶ διὰ τὸ πειράζειν Κύριον λέγοντες ·
Εἰ ἔστι Κύριος ἐν ἡμῖν , ἢ οὔ 0 ;
καὶ ταυτὶ μὲν ἡμῖν ἐν τῇ Ἐξόδῳ τὸ θεῖον ἔφη χρησμῴδημα ·
κατακερματιεῖ δὲ ὥσπερ ἐν τοῖς Ἀριθμοῖς εὐρυτέραν ἀφήγησιν , ἣν καὶ ἀναγκαῖον οἶμαι παρενεγκεῖν , ὡς ἂν ἕκαστα βασανίζοντες ὀρθῶς καὶ ἀπεξεσμένως , ἀποχρῶσαν ἔχωμεν τῶν πάλαι γεγονότων τυπικῶς τὴν εἴδησιν , καὶ πρός γε δὴ τούτοις , τῆς πνευματικῆς θεωρίας τὸ κάλλος 0 1 .
γέγραπται δὴ οὖν ·
καὶ ἦλθον οἱ υἱοὶ Ἰσραὴλ , καὶ πᾶσα ἡ συναγωγὴ εἰς τὴν ἔρημον Σὶν , ἐν τῷ μηνὶ τῷ πρώτῳ , καὶ κατέμεινεν ὁ λαὸς ἐν Καδὴς , καὶ ἐτελεύτησεν ἐκεῖ Μαριὰμ , καὶ ἐτάφη ἐκεῖ .
καὶ οὐκ ἦν ὕδωρ τῇ συναγωγῇ , καὶ συνηθροίσθησαν ἐπὶ Μωσῇ καὶ Ἀαρών .
καὶ ἐλοιδορεῖτο ὁ λαὸς πρὸς Μωσῆν , λέγοντες ·
ὄφελον ἀπωλόμεθα ἐν τῇ ἀπωλείᾳ τῶν ἀδελφῶν ἡμῶν ἔναντι Κυρίου !
καὶ ἵνα τί ἤγαγες τὴν συναγωγὴν Κυρίου εἰς τὴν ἔρημον ταύτην ἀποκτεῖναι ἡμᾶς καὶ τὰ τέκνα ἡμῶν ;
καὶ ἵνα τί τοῦτο ἀνηγάγετε ἡμᾶς ἐξ Αἰγύπτου παραγενέσθαι εἰς τὸν τόπον τὸν πονηρὸν τοῦτον ;
τόπος οὗ οὐ σπείρεται , οὐ δὲ συκαῖ , οὐ δὲ ἄμπελοι , οὐ δὲ ῥοαὶ , οὐ δὲ ὕδωρ  ἔστι  πιεῖν .
καὶ ἦλθε Μωσῆς καὶ Ἀαρὼν ἀπὸ προσώπου τῆς συναγωγῆς ἐπὶ τὴν θύ ραν τῆς σκηνῆς τοῦ μαρτυρίου .
καὶ ἔπεσαν ἐπὶ πρόσωπον , καὶ ὤφθη ἡ δόξα Κυρίου πρὸς αὐτούς .
καὶ ἐλάλησε Κύριος πρὸς Μωσῆν λέγων ·
λαβὲ τὴν ῥάβδον , καὶ ἐκκλησίασον τὴν συναγωγὴν , σὺ καὶ Ἀαρὼν ὁ ἀδελφός σου , καὶ λαλήσατε πρὸς τὴν πέτραν ἐναντίον αὐτῶν , καὶ δώσει τὰ ὕδατα αὐτῆς ·
καὶ ἐξοίσετε αὐτοῖς ὕδωρ ἐκ τῆς πέτρας , καὶ ποτιεῖτε τὴν συναγωγὴν καὶ τὰ κτήνη αὐτῶν .
καὶ ἔλαβε Μωσῆς τὴν ῥάβδον τὴν ἀπέναντι Κυρίου , καθὰ συνέταξε Κύριος , καὶ ἐξεκκλησίασε Μωσῆς καὶ Ἀαρὼν τὴν συναγωγὴν ἀπέναντι τῆς πέτρας .
καὶ εἶπε πρὸς αὐτούς ·
ἀκούσατέ μου οἱ ἀπειθεῖς ·
μὴ ἐκ τῆς πέτρας ταύτης ἐξάξομεν ὑμῖν ὕδωρ ;
καὶ ἐπάρας Μωσῆς τὴν χεῖρα αὐτοῦ , ἐπάταξε τὴν πέτραν τῇ ῥάβδῳ δίς ·
καὶ ἐξῆλθεν ὕδωρ πολὺ , καὶ ἔπιεν ἡ συναγωγὴ , καὶ τὰ κτήνη αὐτῶν .
καὶ εἶπε Κύριος πρὸς Μωσῆν καὶ Ἀαρών ·
ὅτι οὐκ ἐπιστεύσατε ἁγιάσαι με ἐναντίον τῶν υἱῶν Ἰσραὴλ , διὰ τοῦτο οὐκ εἰσάξετε ὑμεῖς τὴν συναγωγὴν ταύτην εἰς τὴν γῆν ἣν ἔδωκα αὐτοῖς .
τοῦτο τὸ ὕδωρ ἀντιλογίας , ὅτι ἐλοιδορήθησαν οἱ υἱοὶ Ἰσραὴλ ἔναντι Κυρίου , καὶ ἡγιάσθη ἐν αὐτοῖς 0 .
ᾔεσαν μὲν γὰρ δι ἠπείρου ξηρᾶς , καὶ πολλὴν διψάδα παραθέοντες γῆν , εἶτα τοῖς ἐκ τῆς ὁδοιπορίας ἐναλύοντες πόνοις , καὶ εἰ βραχύ τι γένοιτο τῶν εἰωθότων λυπεῖν , δυσφόρητον ἐποιοῦντο κατά τε Μωσέως καὶ Ἀαρὼν τὴν καταβοήν .
πλείστης δὲ ὅσης καὶ ἀξιαγάστου θεοσημίας θεωροὶ γεγονότες , καὶ τῆς θείας δυνάμεως τὴν ὑπεροχὴν διὰ πείρας αὐτῆς ἐκμεμαθηκότες , ἐδεδίεσαν ἔτι μὴ ἄρα πως ἀτονήσῃ πρὸς τὸ χρῆναί φημι διανέμειν τὰ ζωαρκῆ , καὶ πανταχόθεν αὐτοῖς ἐκπορίζειν τὰ ἐδώδιμα , καὶ τὰς τῶν ὑδάτων ποιεῖσθαι χορηγίας ·
ἀλλ ἡττῶνται τῆς ὀλιγοψυχίας , μειρακιώδη καὶ ἄνανδρον ἔχοντες νοῦν ·
καὶ εἰ μικροῦ λάβοιτό τινος τοῦ πεφυκότος ἀνιᾷν , ἐπιπηδῶσιν εὐθὺς τῷ παιδαγωγῷ , καὶ κατακεκράγασιν ἀνοσίως , ὅτι καὶ γέγονεν ὅλως μεσίτης αὐτοῖς , καὶ κέκληνται δι αὐτοῦ πρὸς ἐλευθερίαν .
μακαρίζουσι δὲ τοὺς ταῖς προλαβούσαις ὀλιγοψυχίαις ὀλωλότας , ὅτι τῶν ἐν Αἰγύπτῳ κρεῶν ἐπιθυμίᾳ ἦσαν ἐνειλημμένοι ·
εἶτα τὴν ὀλέθριον κατεδηδοκότες ὀρτυγομήτραν , θανάτῳ κατεδικάζοντο .
διὰ τοῦτό φασιν Ὄφελον ἀπεθάνομεν ἐν τῇ ἀπωλείᾳ τῶν ἀδελφῶν ἡμῶν , ἔναντι Κυρίου .
καὶ ἵνα τί ἀνηγάγετε εἰς τὴν ἔρημον ταύτην , ἀποκτεῖναι ἡμᾶς καὶ τὰ κτήνη ἡμῶν ;
ὣ τῆς κακανδρίας , ὡς ἀτληπαθὲς τὸ φρόνημα , καὶ πολὺ πρόχειρος εἰς ἀκηδίαν ὁ νοῦς 0 !
δεδιψηκόσι βραχὺ τὰ ἐν Αἰγύπτῳ δεινὰ τῶν παρὰ Θεοῦ λοιπὸν ἐν ἀμείνοσιν ἦν ·
καὶ γλυκὺς μὲν ἤδη πως ὁ πάλαι πικρὸς τῆς δουλείας ζυγός 0 ·
δύσοιστος δὲ οὐκέτι , καίτοι σκληρὸς ὑπάρχων ὁ Φαραώ 0 ·
οὐκ ἀπηχθημένος ὁ πηλὸς , οὐ δὲ ἡ τῶν ἐργοδιωκτῶν ἀγριότης , ἀλλ ἡδέα πάντα λοιπόν 0 .
καθικέσθαι γὰρ εἰς τοῦτο μωρίας αὐτοὺς τὸ τῆς διανοίας ἀδρανὲς ἀναπείθει .
ἄκουε δὲ , εἰ δοκεῖ , καὶ τὰ τῆς Μωσέως μεσιτείας ἐγκλήματα ·
ἵνα τί γὰρ , τοῦτό φασιν , ἐξηγάγετε ἡμᾶς ἐξ Αἰγύπτου παραγενέσθαι εἰς τὸν τόπον τὸν πονηρὸν τοῦτον ;
τόπος , οὗ οὐ σπείρεται , οὐ δὲ συκαῖ , οὐ δὲ ἄμπελοι , οὐ δὲ ῥοαὶ , οὐ δὲ ὕδωρ ἔστι πιεῖν .
ἄθρει ὤσπερ ὑποφέρεται πρὸς ἀνανδρίαν , καὶ διανένευκε μὲν ἀσχέτως εἰς προσκαίρους ἡδονὰς , μεταποιεῖται δὲ λίαν τέρψεων κοσμικῶν ·
καὶ γαστρὸς μὲν ἀποδέχεται κόρον .
διαπτύει δὲ τὴν ἐλπίδα .
καὶ τῆς τοῖς πατράσιν ἐπηγγελμένης οὐ κατέχεται γῆς ·
οὐκ ἐννοῶν ὅτι πάντη τε καὶ πάντως τὰ τῶν χαρισμάτων ἐξαίρετα μεσολαβοῦσι πόνοι 0 .
Οὐδὲ γὰρ ἀνιδρωτὶ κατακτήσαιτό τις τὰ κάλλιστα τῶν γερῶν .
Οὐκ οἶδεν οὖν ὁ Ἰσραὴλ ἀριστεύειν , οὐ δὲ ταῖς τῶν παθῶν προσβολαῖς ἀντεξάγειν νεανικῶς .
ἐπεὶ μη δὲ τοῖς ἐν νόμῳ τὸ χρῆμα τετήρητο 0 ·
προητοίμαστο δὲ μᾶλλον τοῖς ἐν Χριστῷ .
ἀλλ ἧν μὲν εἰκὸς ἀγανακτοῦντα Θεὸν , μη δὲ τῆς ὑδάτων αὐτοὺς ἀξιῶσαι χορηγίας ·
ἵνα δὲ καίπερ εἰς τοῦτο καθιγμένοι σκαιότητος , καὶ δι ἑτέρων εἰς πίστιν ὠφελοῖντο θαυμάτων , προστάττεται Μωσῆς κατακροῦσαι τῇ ῥάβδῳ τὴν πέτραν .
ἀλλ οὐκ ἠγνόει Θεὸς ὅτι ταῖς τῶν δήμων ἐπαναστάσεσιν ὀλιγοψυχήσας βραχὺ , καὶ αὐτὸς ὀκλάσει περὶ τὴν πίστιν .
διὰ τοῦτό φησιν ἐν μὲν τῇ Ἐξόδῳ ·
λαβὲ μετὰ σεαυτοῦ ἀπὸ τῶν πρεσβυτέρων τοῦ λαοῦ , καὶ τὴν ῥάβδον ἐν ᾗ ἐπάταξας τὸν ποταμὸν , λαβὲ ἐν τῇ χειρί σου , καὶ πορεύσῃ .
ἰδοὺ ἐγὼ ἕστηκα ἐκεῖ , πρὸ τοῦ σὲ ἐλθεῖν ἐπὶ τῆς πέτρας ἐν Χωρὴβ , καὶ πατάξεις τὴν πέτραν , καὶ ἐξελεύσεται ἐξ αὐτῆς ὕδωρ , καὶ πινέτω ὁ λαός μου .
ἐν δὲ τοῖς Ἀριθμοῖς 0 ·
λαβὲ τὴν ῥάβδον , καὶ ἐκκλησίασον τὴν συναγωγὴν , σὺ καὶ Ἀαρὼν ὁ ἀδελφός σου .
καὶ λάλησον πρὸς τὴν πέτραν ἐναντίον αὐτῶν , καὶ δώσει τὰ ὕδατα αὐτοῖς .
καὶ ἐξοίσετε αὐτοῖς ὕδωρ ἐκ τῆς πέτρας , καὶ ποτιεῖτε τὴν συναγωγήν .
ἐπιτήρησον ὅτι βεβαιῶν εἰς πίστιν πρὸς ἀνάμνησιν τῆς ἐν Αἰγύπτῳ τερατουργίας ἀποφέρει λέγων ·
λαβὲ τὴν ῥάβδον ἐν τῇ χειρί σου , ἐν ᾗ ἐπάταξας τὸν ποταμόν .
ὡς λέγων 0 ·
ἡ ῥάβδος μέγαν μεταβάλλουσα ποταμὸν εἰς αἷμα ἀῤῥήτῳ δυνάμει τοῦ τὰ τοιάδε κατορθοῦντος Θεοῦ ἐξοίσει λίαν εὐκόλως καὶ ἐκ τῆς πέτρας τὸ ὕδωρ .
Εἶτα καθ ἕτερον ἐμπεδοῖ τρόπον ὑπενεγκὼν , Ἰδοὺ ἐγὼ ἕστηκα ἐκεῖ .
Οὐ γὰρ μόνος ἔσῃ , φησὶν , οὐ δὲ σὺ τοῦ θαύματος ἀποτελεστὴς εἴης πάλιν ·
ἀλλ ἐγὼ τὴν πέτραν μητέρα πολλῶν ἀποδείξω ναμάτων , προευτρεπιῶ τὸ θαῦμα , καὶ περιμενῶ τὴν σὴν ὑπουργίαν .
λάλησον τῇ πέτρᾳ , καὶ τῶν ῥημάτων ἰσχὺς ἔσομαι ἐγώ .
ἀλλὰ καίτοι ταῖς τοιαύταις φωναῖς ἐπιθαρσῆσαι δέον , ἠτόνησεν ὁ Μωσῆς .
Εἶτα τύπτει τῇ ῥάβδῳ τὴν ἀκρότομον δίς ·
ὡς γὰρ ἐσομένου μηδενὸς τῶν προσδοκωμένων , κᾶν εἰ καταπαίοιτο τυχὸν ἡ πέτρα 0 .
πέπληχε δίς ·
καίτοι τὰ ἐν Αἰγύπτῳ μεταστοιχειώσας εἰς αἷμα , διὰ τοῦ τὴν ῥάβδον ἀποκτεῖναι προσάπαξ 0 .
πλὴν ἐδίδου τὸ νᾶμα Θεὸς , καίτοι διὰ τούτων οὐ μετρίως παρωργισμένος ·
ἵνα μὴ δόκησις ἀσθενείας αὐτοῦ καταγράφοιτο παρά γε ταῖς τῶν ἀσυνέτων ὑποψίαις .
ἐπιτιμᾶται δὲ , φησὶν , ὁ Μωσῆς ·
Οὐκ εἰσάξετε γὰρ αὐτοὶ , φησὶν , τὴν συναγωγὴν ταύτην , εἰς τὴν γῆν ταύτην , ἣν ἔδωκα αὐτοῖς , ὅτι οὐκ ἐπιστεύσατε τοῦ ἁγιάσαι με ἐναντίον τῶν υἱῶν Ἰσραήλ .
ἄγε δὴ οὖν πάλιν εἰς τὸ Χριστοῦ μυστήριον τὸ τῆς ἱστορίας μεταπλάττοντες σχῆμα , τὰ εἰκότα λέγωμεν , τὰς θείας ἰχνηλατοῦντες Γραφὰς , καὶ τῶν ἐννοιῶν τὴν δύναμιν πρὸς τοῖς ἱεροῖς Γράμμασιν εὗ μάλα δοκοῦν ἀπορθοῦν σπουδάζοντες .
Οὐκοῦν ἐν μηνὶ τῷ πρώτῳ τεθνεώσης τῆς Μαριὰμ , δεδίψηκεν ὁ λαός .
Εἶτα Θεοῦ προστάττοντος , καταπαίει τῇ ῥάβδῳ τὴν πέτραν ὁ θεσπέσιος Μωσῆς , παρεστηκότων αὐτῷ καὶ τῶν πρεσβυτέρων τοῦ λαοῦ , καὶ μέν τοι καὶ Ἀαρών .
καὶ λαλοῦσι μὲν αὐτοὶ πρὸς τὴν πέτραν ·
ἡ δὲ τὸ νᾶμα πλουσίως ἐκχεῖ , καὶ πεπότικε τὴν συναγωγὴν , καὶ τὰ κτήνη αὐτῶν , καθὰ γέγραπται .
τί οὖν ἄρα φαμὲν ὑπαινίττεσθαι πάλιν διὰ τοῦ τεθνάναι τὴν Μαριὰμ , ἢ τίς ἂν ὅλως νοοῖτο , καὶ τί τὸ τελοῦν ἐπ ἀναγκαίαν δήλωσιν , τῷ ὡς ἐν μηνὶ τῷ πρώτῳ τεθνάναι λέγειν αὐτήν 0 ;
παραδεξόμεθα δὴ οὖν , Μωσέα μὲν εἰς τὸν νόμον , εἰς ἱερωσύνην δὲ , τὸν Ἀαρών 0 ·
τὸ δὲ τῆς Μαριὰμ πρόσωπον , τῇ ἐν νόμῳ λατρείᾳ περιθήσομεν .
καὶ γοῦν ἔφη Θεὸς διὰ φωνῆς ἁγίου πρὸς τὴν ἐξήνιον Ἱερουσαλήμ ·
καὶ ἀπέστειλα πρὸ προσώπου τὸν Μωσῆν , καὶ Ἀαρὼν , καὶ Μαριάμ .
ὁρᾷς ὅπερ τέθειτο μετὰ Μωσέως καὶ Ἀαρὼν εἰς τὸ καθηγεῖσθαι τοῦ Ἰσραήλ ;
μεσιτεύοντος γὰρ τοῦ πανσόφου Μωσέως , καὶ προεστηκότος Ἀαρὼν , τουτέστι , τοῦ τῆς ἱερωσύνης ἀξιώματος διὰ τῆς ἐν τύποις λατρείας , ἀποκεκέρδακε τότε τὴν πρὸς Θεὸν λατρείαν ὁ κατὰ σάρκα Ἰσραήλ .
ὅτι δὲ ἀναγκαίως Μωσῇ καὶ Ἀαρὼν , καὶ τὸ τῆς Μαριὰμ συνεισφέρεται πρόσωπον , κ ἀντεῦθεν ἀπονητὶ συνιέναι ῥᾷον 0 ·
τοιγάρτοι τῇ Ἐρυθρᾷ θαλάσσῃ τοῖς ἑαυτοῦ δορυφόροις συναπολωλότος τοῦ Φαραὼ καὶ πεπνιγμένου πανστρατιᾷ , ᾖδεν ὁ Μωσῆς τὰ χαριστήρια , καὶ συνετίθει τὸν ὕμνον .
ἐξῄεσαν δὲ αἱ χορεύουσαι καὶ ἔλαβε Μαριὰμ τὸ τύμπανον αὐτῆς , καθὰ γέγραπται , βαρείαν που τάχα καὶ διαπρύσιον ἠχὴν συνανιεῖσα τοῖς μέλεσιν .
ἀλλ ἦν τὸ ἐν τύποις τῆς ἀληθοῦς θεωρίας αἴνιγμα λεπτόν .
ὅτι γὰρ καὶ αὐτὸς ὁ νόμος , τουτέστι Μωσῆς , καὶ μὴν καὶ σὺν ἐκείνῳ καὶ Μαριὰμ , τουτ έστιν , ἡ ἐν σκιαῖς καὶ τύποις λατρεία , τὴν ὑπερφυᾶ τε καὶ ἀξιάγαστον τοῦ πάντων κρατοῦντος Θεοῦ διακηρύττουσι δύναμιν , ὑπεμφήνειεν ἂν ὁ τῆς ᾠδῆς τρόπος , καὶ ἡ τῶν τυμπάνων ἠχή .
Οὐκοῦν περιθείη τις ἂν τὸ τῆς ἐν νόμῳ λατρείας πρόσωπον τῇ Μαριὰμ , καθάπερ ἀμέλει τὸ μὲν τοῦ νόμου , Μωσῇ , τὸ δὲ τῆς ἱερωσύνης Ἀαρών 0 1 .
τεθνεώσης τοίνυν τῆς Μαριὰμ μηνὶ τῷ πρώτῳ , τουτ έστιν , ἐν ἀρχῇ τοῦ ἔτους , κατὰ τοὺς Ἑβραίων νόμους , ὅτε καὶ αὐτὸ τοῦ ἁγίου πάσχα τελεῖται μυστήριον , δεδίψηκεν ὁ λαός .
ἐν γάρ τοι τῷ πρώτῳ μηνὶ τοῦ ἐνιαυτοῦ , ὃς καὶ τῶν νέων ὠνόμασται , μονονουχὶ καὶ τετελεύτηκεν ἡ ἐν σκιαῖς καὶ τύποις λατρεία , συνεστάλη τε τρόπον τινὰ , καὶ ἐκ μέσου γέγονεν .
ἐπέλαμψε γὰρ ἡμῖν ὁ μονογενὴς τοῦ Θεοῦ Λόγος ἐν εἴδει τῷ καθ ἡμᾶς , ὡς ἐν μηνὶ τῶν νέων 0 .
τοιγάρτοι καὶ ἔφασκεν αὐτὸς ὁ λαλῶν ·
πάρειμι , ὡς ὧραι ἐπὶ τῶν ὀρέων , καὶ ὡς ἐν μηνὶ τῶν νέων 0 1 2 .
Οὕτω τὴν ἐξ ἐθνῶν Ἐκκλησίαν ἐκάλει λέγων ·
ἀνάστα , ἐλθὲ , πλησίον μου , καλή μου , περιστερά μου , ὅτι ἰδοὺ ὁ χειμὼν παρῆλθεν , ὁ ὑετὸς ἀπῆλθεν , ἐπορεύθη ἑαυτῷ .
τὰ ἄνθη ὤφθη ἐν τῇ γῇ ἡμῶν ·
καιρὸς γὰρ τῆς τομῆς ἔφθασεν .
ἀνεθάλομεν γὰρ ἐν Χριστῷ πρὸς καινότητα ζωῆς , καὶ ὁ τῆς ἐπιδημίας καιρὸς , ἔαρ ὥσπερ ἡμῖν ἀνεδείχθη τὸ νοητὸν , εὐανθῆ τε καὶ ἔγκαρπον τὴν ἀνθρώπου φύσιν ἀποτελοῦν 0 .
τότε γὰρ , τότε τῆς ἐν σκιαῖς συνεσταλμένης , καὶ οἷον τεθνεώσης τῆς Μαριὰμ , δεδίψηκεν ὁ λαὸς , καὶ ἐν σπάνει γέγονεν ὑδάτων νοητῶν .
ἀλλ ἐκπέπτωκε πλουσίως τὸ νᾶμα Χριστοῦ , φημὶ δὲ δὴ πάλιν , τὰ δι αὐτοῦ θεσπίσματα , καὶ τὴν ἐν πνεύματί τε καὶ ἀληθείᾳ μυστικὴν παιδαγωγίαν .
καὶ τοῦτο συνεὶς ὁ θεσπέσιος γράφει Παῦλος ·
Οὐ θέλω γὰρ ὑμᾶς ἀγνοεῖν , ἀδελφοὶ , ὅτι πάντες οἱ πατέρες ἡμῶν ὑπὸ τὴν νεφέλην ἧσαν , καὶ πάντες διὰ τῆς θαλάσσης διῆλθον , καὶ πάντες εἰς Μωσῆν ἐβαπτίσθησαν , ἐν τῇ νεφέλῃ καὶ ἐν τῇ θαλάσσῃ , καὶ πάντες τὸ αὐτὸ πνευματικὸν βρῶμα ἔφαγον , καὶ τὸ αὐτὸ πνευματικὸν πόμα ἔπιον .
ἔπινον γὰρ ἐκ πνευματικῆς ἀκολουθούσης πέτρας .
πέτρᾳ δὲ παρεικάζεται , διὰ τὸ ἄθραυστον καὶ ἀκλόνητον .
ἐρήρεισται γὰρ ἐν ἰδίοις ἀγαθοῖς ἡ θεία τε καὶ ὑπερτάτη φύσις .
τίνα δὴ οὖν τρόπον τὸ ὕδωρ ἐκδέδοται , καταθρεῖν ἀναγκαῖον 0 .
συνεγηγερμένων γὰρ τῶν πρεσβυτέρων τοῦ νόμου , καὶ παρεστηκότος Ἀαρὼν , λόγοι μὲν ἐγίνοντο πρὸς τὴν πέτραν .
καταπαίει δὲ αὐτὴν καὶ δὶς ὁ Μωσῆς .
συνδεδραμηκότων γὰρ τῶν πρεσβυτέρων τοῦ λαοῦ καὶ τῶν ἱερέων , οἱ κατὰ νόμον παιδαγωγούμενοι , τουτ έστιν , ὁ Ἰσραὴλ ἐν προσώπῳ Μωσέως , κατελάλησαν τοῦ Χριστοῦ , κατηγοροῦντες δὲ ἐπὶ Πιλάτου , καὶ τὸ , αἶρε , αἶρε , σταύρωσον αὐτὸν , ἀνοσίως ἀνακεκράγασαν .
Εἶτα καὶ δυσὶ λελυπήκασι πληγαῖς .
ἀπεκτόνασι γὰρ τὸν τῆς ζωῆς ἀρχηγόν .
δευτέραν δὲ ὥσπερ τῇ πρώτῃ πληγῇ προσεπάγοντες , ὅτι καὶ μεμένηκεν ἐν νεκροῖς ἀναπείθειν ἤθελον 0 .
ἀνεβίω μὲν γὰρ ὁ Χριστὸς , πατήσας τὸν θάνατον .
ἐπειδὴ δὲ τοῦτο ἧκον οἱ στρατιῶται λέγοντες , οἱ καὶ τετάχαντο παρ αὐτῶν τοῦ τάφου φρουροὶ , παρήγγελλον λέγειν καὶ τοῦτο ῥιψοκινδύνως , ὅτι κεκλόφασιν αὐτὸν λαθόντες οἱ μαθηταὶ , καὶ αὐτὸ τὸ σεπτὸν τῆς ἀναστάσεως συκοφαντοῦντες μυστήριον .
Οὐκοῦν , ἐν διττῷ γέγονεν ἡ πληγή .
ἀλλ ἐκδέδωκεν ἡ πέτρα πλουσίως τὸ νᾶμα , καίτοι πεπαρῳνηκότος εἰς αὐτὸν τοῦ Ἰσραὴλ , καὶ πεπότικε πᾶσαν τὴν συναγωγὴν , καὶ ἐπέκλυσε τὴν οἰκουμένην τοῖς ἱεροῖς τε καὶ θείοις νάμασιν .
Οὔτω γὰρ ἡμῖν ἑαυτὸν χαριεῖσθαι κατεπηγγέλλετο , διὰ τοῦ προφήτου λέγων ·
ἰδοὺ ἐγὼ ἐκκλίνω ἐπ αὐτοὺς ὡς ποταμὸς εἰρήνης , καὶ ὡς χειμάῤῥους ἐπικλύζων δόξαν ἐθνῶν 0 .
ψάλλει δέ που καὶ Δαβίδ ·
τοῦ ποταμοῦ τὰ ὁρμήματα εὐφραίνουσι τὴν πόλιν τοῦ Θεοῦ .
καὶ μέν τοι καὶ πρὸς αὐτὸν τὸν ἐν οὐρανοῖς Πατέρα καὶ Θεόν 0 ·
ὡς ἐπλήθυνας τὸ ἔλεός σου , ὁ Θεός ·
οἱ δὲ υἱοὶ τῶν ἀνθρώπων , ἐν σκέπῃ τῶν πτερύγων σου ἐλπιοῦσι .
μεθυσθήσονται ἀπὸ πιότητος οἴκου σου , καὶ τὸν χειμάῤῥουν τῆς τρυφῆς σου ποτιεῖς αὐτούς .
ὅτι παρὰ σοὶ πηγὴ ζωῆς 0 .
ἄθρει δὲ ὅπερ προεισδραμούσης αὐτῶν ἀπιστίας , καταπαίει τὴν πέτραν τῇ ῥάβδῳ Μωσῆς .
πεπαρῴνηκε γὰρ εἰς Χριστὸν ἀπειθήσας ὁ Ἰσ ραήλ ·
ἐπετιμᾶτο Μωσῆς , σὺν αὐτῷ δὲ καὶ Ἀαρών .
Οὐ γὰρ εἰσάξετε , φησὶν , ὑμεῖς τοὺς υἱοὺς Ἰσραὴλ εἰς τὴν γῆν ἢν ἔδωκα αὐτοῖς .
Εἰσκομιεῖ δὲ ἡμᾶς εἰς τὴν τῶν ἁγίων κλῆρον , καὶ εἰς τὴν ἀληθεστέραν τῆς ἐπαγγελίας γῆν , οὐχὶ νόμος ὁ ἐν τύποις , οὐ δὲ τῆς καθ αὑτὸν ἱερωσύνης , τὸ ἐν σκιαῖς ἀδρανές .
Οὐ γὰρ δι αἱμάτων εὐαρεστήσομεν , οὔ τε μὴν ἐν αὐχήμασι τοῖς γεωδεστέροις ἐκπρεπεῖς ἐσόμεθα παρὰ τῷ Θεῷ ·
βαδιούμεθα δὲ μᾶλλον εἰς τὴν ἄνω πόλιν , καὶ εἰς τὸν τῶν πατέρων ἥξομεν κλῆρον , καθηγητὴν ἔχοντες τὸν Χριστὸν , δι οὗ καὶ μεθ οὗ τῷ Θεῷ καὶ Πατρὶ ἡ δόξα , σὺν ἁγίῳ Πνεύματι , εἰς τοὺς αἰῶνας τῶν αἰώνων 0 .
ὁ Κύριος ἡμῶν Ἰησοῦς Χριστὸς ταῖς Ἰουδαίων ἀγέλαις τὴν διὰ πίστεως λύτρωσιν οὐ προσιεμένοις , περιφρονοῦσι δὲ λίαν τῶν δι αὐτοῦ θεσπισμάτων τὴν ὄνησιν , οἰομένοις τε αὐτοῖς , ὅτι ὁ νόμος διὰ Μωσέως ἀρκέσει , καὶ μόνος εἰς οἰκείωσιν τὴν ὡς πρὸς Θεὸν , προσεφώνει λέγων 0 ·
ἐγώ εἰμι ἡ ὁδὸς , καὶ ἐγώ εἰμι ἡ θύρα .
ψευδοεπήσει δὲ ταῦτα λέγων οὐδαμῶς , ἐπείπερ ἐστὶν ἀλήθεια .
καὶ προσιτὸς οὐχ ἑτέρως ὁ Θεὸς καὶ Πατὴρ , πλὴν εἰ μὴ διὰ μόνου τοῦ κατὰ φύσιν Υἱοῦ 0 1 ·
ὁ γὰρ ἐγνωκὼς αὐτὸν εἴσεταί που πάντως καὶ τὸν ἐξ οὗ πέφηνεν Πατέρα .
τοιγάρτοι καὶ ἔφασκεν τοῖς ἀπειθεῖν ἑλομένοις αὐτῷ , καὶ εἰδέναι λέγουσι τὸν τῶν ὅλων Θεόν ·
Εἰ ἐμὲ ᾔδειτε , καὶ τὸν Πατέρα μου ᾔδειτε ἄν .
γέγονε μὲν γὰρ τοῖς ἀρχαιοτέροις παιδαγωγὸς ὁ Μωσῆς , μεσίτης καὶ ἡγούμενος , καὶ τῶν παρὰ Θεοῦ νόμων διακομιστὴς , καὶ ἄριστος μὲν ἐν ἁγίοις .
ἀκήκοε γὰρ Θεοῦ λέγοντος ἐναργῶς ·
Οἶδά σε παρὰ πάντας , καὶ χάριν εὗρες παρ  ἐμέ .
πλὴν ὁ νόμος οὐκ εὐδρανὴς , οὔ τε μὴν οἷός τε τὴν πρὸς Θεὸν οἰκείωσιν προξενῆσαι τελείως 0 ·
διὰ δὲ τῆς Χριστοῦ μεσιτείας καὶ τοῦτο κερδαίνομεν .
Αὐτὸς γάρ ἐστιν ἡ εἰρήνη ἡμῶν , κατὰ τὰς Γραφάς ·
καὶ ἐν αὐτῷ δὴ καὶ μόνῳ τὸ ἐν γνώσει τέλειον , καὶ πᾶσα δόσις ἀγαθὴ , καὶ αὐτὸς ἡμᾶς δι αὐτοῦ μονονουχὶ προσκεκόμικε τῷ Πατρί 0 .
Οὐκοῦν μεσίτης μὲν ὁ Μωσῆς , πλὴν ὡς ἐν τύπῳ καὶ σκιαῖς 0 1 ·
ὁ δὲ ἀληθὴς μεσίτης Χριστὸς , ᾧ κεκολλήμεθα σχετικῶς , εἴπερ ἐστὶν ἀληθὲς ὅτι καταβέβηκεν ἐν τοῖς καθ ἡμᾶς , καὶ γέγονεν ἄνθρωπος 0 ·
ἵνα καὶ ἡμεῖς τῆς θείας αὐτοῦ φύσεως γενώμεθα κοινωνοὶ , τῇ τοῦ ἁγίου Πνεύματος μετοχῇ τε καὶ χάριτι Θεῷ συνδούμενοι .
καὶ ταυτὶ δὴ πάλιν εἰσόμεθα , τοῖς ἱεροῖς Γράμμασι τὸν τῆς ἑαυτῶν διανοίας ἐνερείδοντες ὀφθαλμόν .
Εἶπε γὰρ , φησὶ , Κύριος πρὸς Μωσῆν ·
καταβὰς διαμάρτυραι τῷ λαῷ , καὶ ἁγίασον αὐτοὺς σήμερον καὶ αὔριον .
καὶ πλυνάτωσαν τὰ ἱμάτια , καὶ ἔστωσαν ἕτοιμοι εἰς τὴν ἡμέραν τὴν τρίτην .
τῇ γὰρ ἡμέρᾳ τῇ τρίτῃ καταβήσεται Κύριος ἐπὶ τὸ ὄρος Σινᾶ , ἐναντίον παντὸς τοῦ λαοῦ , καὶ ἀφοριεῖς τὸν λαὸν κύκλῳ , λέγων ·
προσέχετε ἑαυτοῖς τοῦ μὴ ἀναβῆναί τινα εἰς τὸ ὄρος , καὶ θίγειν τι αὐτοῦ .
πᾶς ὁ ἁψάμενος τοῦ ὄρους , θανάτῳ τελευτήσει .
Οὐχ ἅψεται αὐτοῦ χείρ ·
ἐν γὰρ λίθοις λιθοβοληθήσεται , ἢ βολίδι κατατοξευθήσεται , ἐάν τε κτῆνος , ἐάν τε ἄνθρωπος , οὐ ζήσεται 0 1 .
ὅταν δὲ αἱ φωναὶ καὶ σάλπιγγες καὶ ἡ νεφέλη ἀπέλθῃ ἐκ τοῦ ὄρους , ἐκεῖνοι ἀναβήσονται ἐπὶ τὸ ὄρος .
ἐπειδὴ γὰρ ἐν Αἰγύπτῳ θητεύοντες καὶ ταῖς ἐκείνων ψευδολατρείαις ἐνωλισθηκότες οἱ ἐξ Ἰσραὴλ , ἀνθρωπίνοις μὲν προσεκύνουν εὑρήμασι , καὶ τοῖς ἐκ λίθου πεποιημένοις , ἤγουν ἐξ ἑτέρας ὕλης προσεκόμιζον τὰς λατρείας , ἐλεεινὴν νοσοῦντες τὴν πλάνησιν , καὶ , ᾗ φησιν ὁ προφήτης , τῷ ξύλῳ λέγοντες ·
θεός μου εἶ σὺ , καὶ τῷ λίθῳ ·
σὺ ἐγέννησάς με , ταύτῃ λοιπὸν ἀναγκαίως , ἐπειδήπερ αὐτοὺς ἐκ τῆς ἀρχαίας ἐκείνης καὶ βεβήλου ψευδολατρείας εἰς ἐπίγνωσιν ἀληθείας ἀνακομίζειν ἤθελεν ὁ δημιουργὸς , ἵνα μὴ δοκῇ ἐν τῷ μὴ ὄντι λατρεύειν Θεῷ ταῖς τοῦ Μωσέως φωναῖς πεφενακισμένοι , ταύτῃτοι χρησίμως καὶ τῆς ἐν τύποις αὐτοὺς θεοπτίας ἀξιοῖ .
βεβαιοτέρᾳ γὰρ πίστει τιμᾶσθαι φιλεῖ τὰ ὁρώμενα .
καθικνεῖσθαι δὴ οὖν ἀναφανδὸν ἐπαγγέλλεται , καὶ οὐκ εἰς μακράν .
ἵνα δὲ εἰδεῖεν ὅτι τοῖς εἰς τοῦτο τιμῆς κεκλημένοις , ὡς κατηκόους τε ἅμα καὶ θεωροὺς γενέσθαι τοῦ Θεοῦ , ἤγουν τῆς θείας αὐτοῦ καὶ ἀποῤῥήτου δόξης , ἔδει πάντως καὶ τῆς αὐτῷ φιλαιτάτης ἁγνείας , καὶ σαρκικῆς μὲν ἀκαθαρσίας ἀπαλλάττεσθαι πρέπειν , καὶ πρός γε δὴ τούτῳ τὸ εὐειματεῖν , ἵνα ὀρθῶς τε καὶ καθηκόντως τὸ τῆς ἑορτῆς ὑποπλάττοιτο σχῆμα 0 .
ἑορτὴ γὰρ ὄντως καὶ ἀξιάγαστος τὸ τῆς οὕτω περιφανοῦς ἀξιοῦσθαι θεωρίας 0 .
ἔτι μὲν καὶ ἀποκαθήρασθαι κελεύει , καὶ γυναίων μὲν ὁμιλίας ἀποφοιτᾷν , καὶ εἰς τρίτην αὐτοὺς τὴν ἐγκράτειαν τείνειν ἡμέραν .
ἀποπλύνεσθαι δὲ καὶ αὐτὰ προστέταχε τὰ ἄμφια .
Οὗ καὶ εἰς πέρας ἐνηνεγμένου 0 ·
ἐγένετο , φησὶ , τῇ ἡμέρᾳ τῇ τρίτῃ γενηθέντος πρὸς ὄρθρον , ἐγένοντο φωναὶ καὶ ἀστραπαὶ , καὶ νεφέλαι γνοφώδεις ἐπ ὄρους Σινᾶ .
φωνὴ τῆς σάλπιγγος ἤχει μέγα .
καὶ ἐπτοήθη πᾶς ὁ λαὸς ὁ ἐν τῇ παρεμβολῇ .
καὶ ἐξήγαγε Μωσῆς τὸν λαὸν εἰς τὴν συνάντησιν τοῦ Θεοῦ ἐκ τῆς παρεμβολῆς , καὶ παρέστησαν ὑπὸ τὸ ὄρος .
τὸ δὲ ὄρος τὸ Σινᾶ ἐκαπνίζετο ὅλον διὰ τὸ καταβεβηκέναι τὸν Θεὸν ἐπ αὐτὸ ἐν πυρί ·
καὶ ἀνέβαινεν ὁ καπνὸς , ὡς καπνὸς καμίνου 0 ·
καὶ ἐξέστη πᾶς ὁ λαὸς σφόδρα .
ἐγένοντο δὲ αἱ φωναὶ τῆς σάλπιγγος προβαίνουσαι ἰσχυρότεραι σφόδρα .
μωσῆς ἐλάλει , ὁ δὲ Θεὸς ἀπεκρίνατο αὐτῷ φωνῇ .
νῷ μὲν γὰρ ὁρᾶται μόλις ἡ ὑπερτάτη καὶ ἀνῳκισμένη φύσις , καὶ ἡ παντὸς ἐπέκεινα γενητοῦ .
ἐπειδὴ δὲ ἐμφανεστέρων αὐτοῖς πραγμάτων , τὰ τῆς θεοπτίας χρειωδῶς ἐξεπράττετο , ταύτῃτοι λοιπὸν ἀναγκαῖος τῆς οἰκονομίας ὁ τρόπος διὰ πολλῶν ἐχώρει δειμάτων .
φωναὶ γὰρ ἦσαν καὶ ἀστραπαὶ συνεκπίπτουσαι , συνηγείρετο δὲ καὶ νεφέλη γνοφώδης ·
ἵνα καὶ ἡ κτίσις ὑπηρετοῦσα φαίνηται , καὶ τῷ τῶν ὅλων Θεῷ δοῦλον ὑποβάλλουσα τὸν αὐχένα 0 .
καταπεφρικότα τοίνυν τὸν Ἰσραὴλ ἐξεκόμισεν ὁ Μωσῆς καὶ παρίστησιν ἐπὶ τὸ ὄρος ·
ὅτι δὴ πείσονται τῶν ἀδικούντων οὐδὲν , ἀλλ ἡμέρῳ καὶ ἀγαθῷ περιτεύξονται τῷ Δεσπότῃ , προμυσταγωγήσας τάχα πού φησιν .
ἀνακαιομένου δὲ τοῦ ὄρους , καπνοὶ μὲν ἦσαν εὐθὺς εἰς τὸ ἄνω διᾴττοντες , ὀρθία τε σάλπιγγος ἠχή ·
λεπτὴ μὲν ἐν πρώτοις , δευτέρα δὲ μετὰ τοῦτο καὶ προϊοῦσα μετὰ βραχὺ , πρὸς ἐμβριθῆ τε καὶ ἀδροτέραν ἐκφώνησιν 0 1 .
Εἶτα κάτεισιν ἐν εἴδει πυρὸς ὁ τῶν ὅλων Θεὸς ἐπὶ τὸ ὄρος τὸ Σινᾶ , καὶ ἐκάλεσε Κύριος Μωσῆν ἐπὶ τὴν κορυφὴν τοῦ ὄρους .
καὶ ἀνέβη Μωσῆς , καὶ εἶπε Κύριος πρὸς Μωσῆν λέγων ·
καταβὰς διαμάρτυραι τῷ λαῷ , μή ποτε ἐγγίσωσι πρὸς τὸν Θεὸν κατανοῆσαι , καὶ πέσωσιν ἐξ αὐτῶν πλῆθος .
καὶ οἱ ἱερεῖς οἱ ἐγγίζοντες Κυρίῳ τῷ Θεῷ ἁγιασθήτωσαν , μή ποτε ἀπαλλάξῃ ἀπ αὐτῶν Κύριος .
καὶ εἶπε Μωσῆς πρὸς τὸν Θεόν ·
Οὐ δυνήσεται ὁ λαὸς προσαναβῆναι πρὸς τὸ ὄρος τὸ Σινᾶ .
σὺ γὰρ διεμαρτύρησας ἡμῖν , λέγων ·
ἀφόρισαι τὸ ὄρος , καὶ ἁγίασαι .
βάδιζε , κατάβηθι , ἀνάβηθι σὺ , καὶ Ἀαρὼν μετὰ σοῦ 0 .
Οἱ δὲ ἱερεῖς καὶ ὁ λαὸς μὴ βαδιζέτωσαν ἀναβῆναι πρὸς τὸν Θεὸν , μήποτε ἀπολέσῃ ἀπ αὐτῶν Κύριος .
μόνον μὲν γὰρ εἰς τὸ ὄρος ἀναφοιτᾷν κελεύει τὸν μεσιτεύοντα , φημὶ δὲ Μωσέα ·
προσίεται δὲ τῶν ἄλλων οὐδένα ·
καὶ ἀστιβὲς αὐτοῖς ἀποφαίνει τὸ ὄρος .
προσηπείλει δὲ θάνατον , εἰ καταφρονεῖν ἕλοιτό τις .
Οὐκ ὠμὸς , οὐ δὲ ἀπηνὴς , ἢ δυσπρόσιτος εἶναι ζητῶν ὑπονοεῖσθαι , κομιδῇ γὰρ εὔηθες τὸ ὧδε φρονεῖν , ἀλλ ἴν  ἔχοιεν εἰδέναι καὶ νοεῖν ὅτι τῶν ἄγαν ἐξῃρημένων ἐστὶ καὶ ἐν ὑπερτάταις ὄντος ὑπεροχαῖς , τιμῆς τε καὶ δόξης τὸ ἐγγὺς εἶναι δύνασθαι Θεοῦ 0 .
ἦν δὲ καὶ ἑτέρως τῶν ἀτοπωτάτων , τοῖς μὲν Αἰγυπτίων ἔθεσιν ἐντεθραμμένους αὐτοὺς , καὶ εἰδότας ὅτι τῶν ἀκαθάρτων δαιμονίων τεμένη βάσιμα μὲν οὐχὶ τοῖς ἐθέλουσιν , ἐφήδετο μόλις τοῖς ἐξηλεγμένοις , περιηγνισμένοις τάχα που , κατά γε τοὺς παρ αὐτοῖς ὄντας νόμους , ἐν τοῖς ἐσωτάτοις γίνεσθαι πότοις , εἶτα οἴεσθαι τὸ μηδὲν τῷ τῶν ὅλων ἐγγίσαι Θεῷ , καὶ τῶν οὕτω σεπτῶν τε καὶ ἱερῶν καταθρῆσαι χώρων , ἐν οἷς ἡ θεία καὶ ἀπόῤῥητος αὐτοῦ πέφηνε δόξα .
ἄλλως δέ 0 ·
δεῖν γὰρ ἔγωγέ φημι , διὰ πολλῶν ἡμᾶς τρόπων θηρᾶσθαι φιλεῖν τὸ τελοῦν εἰς ὄνησιν .
Οὐκ ἔδει τοῖς ἴσοις τιμᾶσθαι παρὰ Θεοῦ λαοὺς καὶ ἡγούμενον ·
τὸν παιδαγωγήσειν μέλλοντα , καὶ τοὺς ὑπ αὐτῷ 0 ·
τὸν τοῦ νόμου διάκονον , καὶ ἐφ ὃν οἱ νόμοι 0 ·
ἐξῃρημένην δὲ μᾶλλον διαλαχεῖν τὴν δόξαν ἄμεινον ἦν δή που καὶ σοφὸν , καὶ τοῖς ὑπ αὐτοῦ κεισομένοις χρησιμώτατον 0 .